**VUOROKAUSIVIRTSAN KERÄYS, SÄILÖNTÄAINEELLINEN (dU-)**

Vuorokausivirtsan tutkimuksia käytetään mm. munuaistautien ja aineenvaihdunnan sairauksien selvittelyssä. Virtsan koostumus vaihtelee eri vuorokauden aikoina, minkä vuoksi keräysaika on

24 tuntia.

Useat lääke- ja ruoka-aineet voivat vaikuttaa tutkimuksen tulokseen. Lääkkeiden ottamisesta.

noudatetaan hoitavan lääkärin antamia ohjeita.

|  |  |  |  |
| --- | --- | --- | --- |
|  | **VÄLTETTÄVÄT LÄÄKEAINEET** | **VÄLTETTÄVÄT RAVINTOAINEET** | **SÄILÖNTÄAINE** |
| **dU-5HIAA**  (1637) | **3 vrk ennen ja keräyksen aikana:**  Beetasalpaajat, trisykliset antidepressantit, levodopa, metyylidopa, MAO-inhibiittorit. | **3 vrk ennen ja keräyksen aikana:**  Ananas, banaani, tomaatti, maapähkinä, punaviini. | Suolahappo  (6 M HCl)  2 x 5ml |
| **dU-Katekol**  (9719) | **3 vrk ennen ja keräyksen aikana:**  Tetrasykliini- ja kinidiinilääkitys, katekoli-amiinien aineenvaihduntaan vaikuttavat lääkeaineet esim. adrenaliini, noradrenaliini, MAO-estäjät, hydralatsiini, labetaloli ja beetasalpaajat.  **2 viikkoa ennen ja keräyksen aikana:**  Alfa-metyylidopa | **3 vrk ennen ja keräyksen aikana:**  Banaani, jäätelö, suklaa, vanilja, kahvi ja tee | Suolahappo  (6 M HCl)  2 x 5ml |
| **dU-Metnor**  (2337)  **dU-MOMA**  (2345)  **dU-MTA**  (3873)  **dU-HVA**  (1634) | **3 vrk ennen ja keräyksen aikana:**  Bentsodiatsepiinit, labetololi, metyylidopa, buspironi, diureetit (natriumtasoa alentavilla annoksilla), eksogeeniset katekoliamiinit (levodopa, nenätipat, ruokahalun rajoittajat), epäsuorasti vaikuttavat sympatomimeetit (amfetamiinijohdannaiset), fenotiatsidit, haloperidoli, nitraatit, tamsulosiini, trisykliset antidepresantit, venlafaksiini, bromokryptiini, klonidiini, deksametasoni ja MAOn estäjät. | **3 vrk ennen ja keräyksen aikana:**  Banaani, kahvi, suklaa, vanilja, etanoli, tupakka, marihuana | Suolahappo  (6 M HCl)  2 x 5ml |
| **dU-MHistam**  (3874) | **2 vrk ennen ja keräyksen aikana:**  Natriumkromoglikaattivalmisteet | **2 vrk ennen ja keräyksen aikana:**  Juusto, jugurtti, punaviini ja hapankaali | Suolahappo  (6 M HCl)  2 x 5ml |
| **dU-Oksal**  (2421) | Ei vältettäviä lääkeaineita. | **2 vrk ennen ja keräyksen aikana:**  Punajuuri, piparjuuri, pinaatti, parsa, tee, suklaa, tomaatti, kurkku, C-vitamiini valmisteet yli 2 g/vrk | Suolahappo  (6 M HCl)  2 x 5ml |
| **Du-Uraat**  (2883) | Ei vältettäviä lääkeaineita. | Ei vältettäviä ravinto-aineita. | NaOH 5%  10 ml |

**Näytteenottovälineet**

**HUOM!**

Säilöntäaine on myrkyllistä ja on **ihmiselle haitallista nieltynä, joutuessaan iholle tai silmiin.**

Vahingon sattuessa huuhdellaan iho runsaalla vedellä. Jos kemikaalia on nielty, huuhdellaan suu ja juodaan vähän vettä, sekä otetaan yhteys myrkytystietokeskukseen.

* Virtsankeräysastia 1-2 kpl, kertakäyttömukeja
* Säilöntäaine 10 ml (2x5 ml) 6mmol/l

HCl/Suolahappo

* Säilöntäaine dU-Uraat 5% NaOH

**Näytteenotto**

Keräyksen aikana on varottava, ettei virtsaa joudu hukkaan ulostamisen yhteydessä. Keräystä ei tule suorittaa kuukautisvuodon aikana. Keräys aloitetaan esim. aamulla klo 6:00, päättyen seuraavana aamuna klo 6:00.

**Tämä ohje palautetaan näytteen mukana seuraavin tiedoin:**

Nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Henkilötunnus:\_\_\_\_\_\_\_\_\_\_\_\_\_\_\_\_\_

1. **KERÄYKSEN ALOITUS**

* Virtsarakko tyhjennetään. Tätä virtsaerää ei oteta talteen.
* Merkitään muistiin tarkka kellonaika minuutin tarkkuudella.

päivämäärä\_\_\_\_\_\_\_\_\_\_\_\_\_\_\_­\_\_ klo\_\_\_\_\_\_\_\_\_\_\_\_\_\_\_

1. **VIRTSAN KERÄYS**

* Kerätään kaikki 24 tunnin aikana erittyvä virtsa talteen. Keräysastiaan lisätään ensimmäisen virtsaerän jälkeen puolet säilöntäaineesta (5 ml). Loput säilöntäaineet (5 ml) lisätään keräyspäivän iltana.
* Jos virtsaa erittyy hyvin vähän (1dl tai alle), toista säilöntäaineen lisäystä ei tehdä.
* Keräysastiaa sekoitetaan aina jokaisen virtsaerän lisäämisen yhteydessä.

1. **KERÄYKSEN LOPETUS**

* Virtsarakko tyhjennetään keräysastiaan viimeisen kerran tasan 24 tunnin kuluttua keräyksen aloituksesta. Tämä on viimeinen virtsaerä, joka otetaan talteen.
* Keräysastian ulkopinta kuivataan.
* Merkitään muistiin tarkka kellonaika minuutin tarkkuudella.

päivämäärä\_\_\_\_\_\_\_\_\_\_\_\_\_\_\_\_\_ klo\_\_\_\_\_\_\_\_\_\_\_\_\_\_\_

**Säilytys ja kuljetus**

Keräysastia(t) säilytetään suljettuna viileässä (2 - 8 °C) ja valolta suojattuna koko keräyksen. Näyte ei saa jäätyä. **Keräysastia(t) tuodaan laboratorioon huoneenlämmössä mahdollisimman pian.**

(dU-Uraat -keräys säilytetään keräyksen ajan huoneenlämmössä).